**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 14.10.2016

**P O Z V Á N K A**

Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 13. zasadnutie obecného zastupiteľstva Obce Klenov,

ktoré sa uskutoční dňa 20.10.2016 o 17,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Prerokovanie trasy elektrického vedenia
6. Prerokovanie ponuky Prima banky Slovensko a.s. o odkúpenie akcií spoločnosti Prima banka Slovensko, a.s.
7. Rôzne
8. Diskusia
9. Uznesenie
10. Záver

Kamila Bogdaňová v.r.

starostka obce

Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z trinásteho zasadnutia obecného zastupiteľstva v Klenove,**

**konaného dňa 20.10.2016.**

**–––––––––––––––––––––––––––––––––––––––––––––––––––––––––-**

Trináste zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

v znení zmien a doplnkov. b/ podľa podpísanej prezenčnej listiny sú prítomní 5 poslanci obecného zastupiteľstva,

na základe čoho vyhlásila zasadnutie obecného zastupiteľstva za uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Mgr. Mikulová Mariana, Hovanová Darina

Návrhová komisia: Mgr. Michalko Miloslav, PhD. Mihaľová Renáta, Hovanová Darina,

Zapisovateľ: Marek Pekár

**Uznesenie:**

**Obecné zastupiteľstvo volí návrhovú komisiu v zložení Mgr. Michalko Miloslav, PhD. Mihaľová Renáta, Hovanová Darina**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

Starostka obce prečítala program zasadnutia a zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

Starostka obce informovala poslancov plnení uznesení a zaslania žiadosti COOP Jednota s.d. o zakúpenie resp. prenájom budovy.

**Uznesenie:**  **Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 5 proti: - Zdržal sa: - neprítomní pri hlasovaní: -

K bodu 5 – Prerokovanie trasy elektrického vedenia

Starostka obce privítala prítomných zástupcov VSD a.s. Košice a to pani Ondovú a pána Szároszyho a požiadala ich o vysvetlenie a vyjadrenie sa k navrhovanému vedeniu VN a NN trasy a novej trafostanice. Poslanci, ako aj hosť Ing. Emil Liba, zástupcom VSD a.s. Košice podávali odôvodnenie, prečo navrhovaná trasa na vyšnom konci obce nie je dobrá. Po dlhej rozprave poslanci podali dva návrhy, ktoré by riešili nové umiestnenie TS pod kostolom a zároveň sa dohodli, že zástupcovia VSD a.s. Košice pripravia dva – tri návrhy novej trasy VN a NN a umiestnenia novej TS a predložia na schválenie.

**Uznesenie:**

**Obecné zastupiteľstvo zobralo na vedomie podané informácie zástupcov VSD a.s. k novej trase elektrického vedenia a umiestnenia novej trafostanice v katastri obce Klenov** Hlasovanie: za: 5 proti: - Zdržal sa: - neprítomní pri hlasovaní:

K bodu 6 – Prerokovanie ponuky Prima banky Slovensko a.s. o odkúpenie akcií spoločnosti Prima banka Slovensko, a.s.

Starostka obce oboznámila poslancov s listom od Prima banky Slovensko,a.s. o odkúpenie akcií spoločnosti Prima banka Slovensko, a.s. Skonštatovala, že v roku 2015 bola predložená ponuka na odkúpenie akcií spoločnosti Prima banka Slovensko, a.s. zo dňa 5.2.2015, kde obecné zastupiteľstvo neschválilo predaj. Taktiež oboznámila poslancov s ponukou zo dňa 14.8.2015 a terajšou zo dňa 6.10.2016 a skonštatovala, že ponúkaná kúpna cena stále klesá. Odporúčala poslancom, aby zvážili predaj týchto akcií Prima banke Slovensko, a.s.

**Uznesenie:**  **Obecné zastupiteľstvo schvaľuje predaj 11 akcií spoločnosti Prima banka Slovensko a.s. za ponúkanú kúpnu cena v hodnote 6270,00€ spoločnosti Prima banka Slovensko a.s.**

Hlasovanie: za: 4 proti: 1 Pekár Marek Zdržal sa: - neprítomní pri hlasovaní: -

K bodu 7 - Rôzne

Starostka obce informovala prítomných poslancov o:

* prevedenej oprave verejného osvetlenia a začatím vymieňania žiariviek za LED žiarovky;
* potrebe obnovenia - náteru všetkých informačných tabúľ, ktoré patria pod náš turistický Čiernohorský chodník;
* návšteve jubilantov v roku 2016.

K bodu 8 - diskusia

Do diskusie sa neprihlásil žiaden poslanec.

K bodu 9 – Uznesenie

Predseda návrhovej komisie p. Mgr. Michalko Miloslav, PhD., prečítal závery z rokovania uznesenia č. 13/2016.

Hlasovanie poslancov:

Za: 5 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 10 – záver

Starostka poďakovala všetkým za účasť a ukončila trináste zasadnutie obecného zastupiteľstva.

Zasadnutie obecného zastupiteľstva bolo ukončené o 21,00 hod.

Zapísala:

Bogdaňová Kamila

Dňa 24.10.2016

Kamila Bogdaňová

starostka obce

**Overovatelia:**

Mgr. Mikulová Mariana ...........................................

Hovanová Darina ..........................................

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 20.10.2016 prijíma

**U Z N E S E N I E  č. 13/2016**

Obecné zastupiteľstvo v Klenove:

**A . volí**

1. návrhovú komisiu v zložení:

Mgr. Michalko Miloslav, PhD. Mihaľová Renáta, Hovanová Darina,

**B. berie na vedomie**

**1.** ústnu správu o plnení uznesení z ostatného zasadnutia Obecného zastupiteľstva

**2.** podanéinformácie zástupcov VSD a.s. k novej trase elektrického vedenia

a umiestnenia novej trafostanice v katastri obce Klenov a zároveň obecné

zastupiteľstvo podalo dva návrhy, ktoré by riešili nové umiestnenie TS pod

kostolom. So zástupcami VSD a.s. Košice sa dohodlo, že zástupcovia VSD a.s.

Košice pripravia dva – tri návrhy novej trasy VN a NN a umiestnenia novej TS

a predložia obecnému zastupiteľstvu na schválenie.

**C. schvaľuje**

**1.**  predaj 11 akcií spoločnosti Prima banka Slovensko a.s. za ponúkanú kúpnu cena

v hodnote 6270,00€ spoločnosti Prima banka Slovensko a.s.

Kamila Bogdaňová

starostka obce

V Klenove, 24.10.2016